ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΞΑΝΘΗΣ

ΔΗΜΟΣ ΞΑΝΘΗΣ

Γραφείο Συμπαραστάτη του δημότη

και της επιχείρησης Αριθμός καταγγελίας: 11

Πλατεία Δημοκρατίας Ξάνθη

ΔΗΜΑΡΧΙΑΚΟ ΜΕΓΑΡΟ ΞΑΝΘΗΣ

Τηλ. 25413 50800

mail. symparastatis@cityofxanthi.gr Ξάνθη, 21/08/2015

αρ.πρωτ. \*\*\*\*\*\*\*\*\*\*\*/13-08-2015

ΔΙΑΜΕΣΟΛΑΒΗΣΗ 11 (Άρθρο 77 παρ. 3 Ν.3852/2010)

ΠΡΟΣ

\*\*\*\*\*\*\*\*\*\*\*\*\*\*\*\*\*\*\*\*\* του \*\*\*\*\*\*\*\*\*\*\*\*\*\*\*\*\*\*, κατοίκου Ξάνθης (\*\*\*\*\*\*\*\* \*\*\*\*\*\*\*\*\*).

K οινοποίηση

1)Διεύθυνση Οικονομικών Υπηρεσιών-Τμήμα Ταμείου και Εσόδων

2)Επιτροπή Ποιότητας Ζωής Δήμου Ξάνθης (άρθρου 73 Ν. 3852/10)και

3)Οικονομική Επιτροπή Δήμου Ξάνθης (άρθρου 72 Ν. 3852/10)

Η καταγγελία

1. Η Συμπαραστάτης του Δημότη και της Επιχείρησης δέχθηκε την υπ' αρ. πρωτ. \*\*\*\*\*\*\*\*\*/13-08-2015 καταγγελία, της \*\*\*\*\*\*\*\*\*\* του \*\*\*\*\*\*\*\*\*\*\*\*\*\* κατοίκου Ξάνθης (\*\*\*\*\*\*\*\*\*\*\*\*\*) , η οποία έλαβε αρ. 11 στο μητρώο καταγγελιών.

2. Η καταγγέλλουσα αναφέρει ότι: 1)στις \*\*\*\*\*\*\*\*\*\*\*\* υπέβαλε στο Δήμο Ξάνθης, την με αριθμό πρωτ. \*\*\*\*\*\*\*\*\*\*/27-04-2015 αίτηση με την οποία ζητούσε να προχωρήσει ο Δήμος σε κάθε προβλεπόμενη ενέργεια για την εκμίσθωση ή όχι, χώρου με τον χαρακτηρισμό «αστικό πράσινο-ελεύθεροι κοινόχρηστοι χώροι» που βρίσκεται εκτός ρυμοτομικού σχεδίου αλλά μόνο στο ΓΠΣ, για τον οποίο η αρμόδια υπηρεσία (Πολεοδομία) ρητά αναφέρει ότι δεν υπάρχουν στοιχεία για τον προσδιορισμό της χρήσης. Επίσης, η καταγγέλλουσα επικαλείται στο έγγραφο της καταγγελίας, που κατέθεσε στο Γραφείο του Συμπαραστάτη του Δημότη και της Επιχείρησης, ότι με νομοθετική διάταξη προβλέπεται ρητά ότι «συγκεκριμένος χώρος δύναται να χρησιμοποιηθεί για διάφορες χρήσεις μεταξύ άλλων αυτής της συνάθροισης κοινού» όπως και η δική της επιχείρηση (Ν.4269/2014 άρθρο 21 παρ. β΄άρθρο 33 παρ. 9 και Π.Δ. 23/2/1987 ΦΕΚ Δ΄166/6-3-87 άρθρο 9 περ. 4).

Η καταγγέλλουσα, συνεχίζοντας το ιστορικό της καταγγελίας της, αναφέρει ότι, «Παρόλα αυτά, στην παραπάνω αίτηση, απάντησε αρνητικά η Δ/νση Οικονομικών Υπηρεσιών-Τμήμα Ταμείου και Εσόδων Δήμου Ξάνθης, στηριζόμενη σε μια αίολη και αντιφατική γνωμοδότηση της νομικής υπηρεσίας του Δήμου Ξάνθης, με το με αριθμό πρωτ. \*\*\*\*\*\*\*\*\*/14-07-2015 έγγραφό της, θεωρώντας ότι η μίσθωση του χώρου αντίκειται στο νόμο ενώ αντίθετα όφειλε ως νόμιμα επιτρεπόμενη ενέργεια (εκμίσθωση) να το εισάγει στα αρμόδια όργανα για να αποφασίσουν νομίμως. Και αυτό γιατί συν τοις άλλοις η γνωμοδότηση συγχέει τους κοινόχρηστους χώρους εντός ρυμοτομικού για τους οποίους η χρήση είναι ετήσια με επιβαλλόμενο τέλος χρήσης σύμφωνα με το Ν. 1080/80, με τους χώρους εκτός ρυμοτομικού που αποτελούν αστική ιδιοκτησία η οποία μόνο δια εκμίσθωσης παραχωρείται και για χρόνο μεγαλύτερο του έτους.

Η Καταγγέλλουσα αναφέρει ότι θίγεται το δικαίωμα της να μετέχει σε μελλοντική δημοπρασία εκμίσθωσης δημοτικού ακινήτου και καταλήγει αιτούμενη για την αρνητική απάντηση της Οικονομικής Υπηρεσίας του Δήμου Ξάνθης, ότι δεν ακολούθησε την νόμιμη διαδικασία, ότι εσφαλμένα και χωρίς αρμοδιότητα απάντησε αρνητικά στο νόμιμο αίτημά της.

Η αρμοδιότητα του Συμπαραστάτη του Δημότη και της Επιχείρησης

3. Σύμφωνα με το άρθρο 77 παρ. 3 του Ν.3852/2010, ο Συμπαραστάτης του Δημότη και της Επιχείρησης δέχεται καταγγελίες άμεσα θιγόμενων πολιτών ή επιχειρήσεων για κακοδιοίκηση από τις υπηρεσίες, τα νομικά πρόσωπα και τις επιχειρήσεις του Δήμου και διαμεσολαβεί για την επίλυση των σχετικών προβλημάτων, ενώ είναι υποχρεωμένος να απαντά εγγράφως ή ηλεκτρονικά εντός τριάντα (30) ημερών στους ενδιαφερομένους. Με την παρούσα εκπληρώνεται η εν λόγω υποχρέωση.

4. Στη συγκεκριμένη υπό κρίση υπόθεση, η καταγγελία αφορά αρμοδιότητα των: α) )Διεύθυνση Οικονομικών Υπηρεσιών-Τμήμα Ταμείου και Εσόδων, β) Επιτροπή Ποιότητας Ζωής Δήμου Ξάνθης (άρθρου 73 Ν. 3852/10) και γ) Οικονομική Επιτροπή Δήμου Ξάνθης (άρθρου 72 Ν. 3852/10), επομένως ο Συμπαραστάτης του Δημότη και της Επιχείρησης είναι αρμόδιος να ασκήσει την διαμεσολαβητική του παρέμβαση.

Εξέταση της υπόθεσης

Στην πόλη της Ξάνθης έχει γίνει η «Αναθεώρηση του Γενικού Πολεοδομικού Σχεδίου (ΓΠΣ) του Δήμου Ξάνθης και καθορισμός όρων και περιορισμών δόμησης» σύμφωνα με την υπ’ αριθμ. 46855/29-10-10 απόφαση του Υπουργού Περιβάλλοντος Ενέργειας και Κλιματικής Αλλαγής (ΦΕΚ 529/Α.Α.Π./9-12-2010), η οποία τροποποιήθηκε με την υπ’ αριθμ. 28596/30-4-13 απόφαση του Αναπληρωτή Υπουργού Περιβάλλοντος, Ενέργειας και Κλιματικής Αλλαγής (ΦΕΚ 174/Α.Α.Π./22-5-2013).

Από τα αρχεία που βρίσκονται στο Γραφείο του Συμπαραστάτη του Δημότη και της Επιχείρησης σε ψηφιακή μορφή, τα οποία ζητήθηκαν και απεστάλησαν από τη Διεύθυνση Δόμησης του Δήμου Ξάνθης με το υπ’ αριθμόν πρωτοκόλλου \*\*\*\*\*\*\*/29-05-2015 έγγραφο, σε συνδυασμό με υπ’ αριθμόν πρωτοκόλλου \*\*\*\*\*\*/9-6-2015 έγγραφο, το οποίο προσκόμισε η καταγγέλλουσα ως συνημμένο στην ανωτέρω καταγγελία της, ΠΡΟΚΥΠΤΕΙ ΟΤΙ: Ο ΧΩΡΟΣ ΤΟΝ ΟΠΟΙΟ ΑΙΤΕΙΤΑΙ Η ΚΑΤΑΓΓΕΛΛΟΥΣΑ ΚΑΙ ΒΡΙΣΚΕΤΑΙ ΕΝΑΝΤΙ ΤΟΥ ΚΑΤΑΣΤΗΜΑΤΟΣ ΤΗΣ, ΠΟΥ ΛΕΙΤΟΥΡΓΕΙ ΣΑΝ ΕΠΙΧΕΙΡΗΣΗ «\*\*\*\*\*\*\*\*», ΕΙΝΑΙ ΧΑΡΑΚΤΗΡΙΣΜΕΝΟΣ ΩΣ «ΑΣΤΙΚΟ ΠΡΑΣΙΝΟ- ΕΛΕΥΘΕΡΟΙ ΚΟΙΝΟΧΡΗΣΤΟΙ ΧΩΡΟΙ»

Νομικά ζητήματα

1. Σύμφωνα με την ερμηνεία του άρθρου 967 Α.Κ. οι όχθες ποταμών που δεν είναι πλεύσιμοι ανήκουν στους παροχθίους ιδιοκτήτες (Βαθρακοκοίλης ΕΡΝΟΜΑΚ, Τόμος Δ, Ημιτ. Α΄, άρθρο 967, αρ. 28), πλην όμως όπως και εν προκειμένω, Η ΕΚΤΑΣΗ περιβάλλεται την ιδιότητα του κοινοχρήστου πράγματος είτε από «ΤΗ ΦΥΣΗ ΤΟΥ» είτε «ΜΕ ΤΟ ΧΑΡΑΚΤΗΡΙΣΜΟ ΤΟΥ ΑΠΟ ΤΟ ΝΟΜΟ Ή ΑΠΟ ΔΙΟΙΚΗΤΙΚΗ ΠΡΑΞΗ».
2. Ο τρόπος αυτός κτήσης της ιδιότητας του κοινοχρήστου πράγματος αφορά τα κοινόχρηστα κατά το άρθρο 967 ΑΚ που αποτελούν ταυτοχρόνως και κοινόχρηστους χώρους κατά την πολεοδομική νομοθεσία.
3. Σύμφωνα με το άρθρο 2 παρ. 1 ΝΔ της 17.7/16.8.1923, τα σχέδια πόλεων «….καθορίζονται αναλόγως των προβλεπομένων αναγκών, πλην των άλλων: α) Τας οδούς και πλατείας, τους κοινόχρηστους κήπους, πρασιάς και άλση και εν γένει του προς κοινωφελείς σκοπούς αναγκαίους κοινόχρηστους χώρους ….
4. Επίσης σύμφωνα με το άρθρο 21 παρ. 1 εδ. β΄του Ν. 4269/2014: Ελεύθερους χώρους αστικού και περιαστικού πρασίνου. Οι περιοχές αυτές είναι χώροι εκτός εγκεκριμένων ρυμοτομικών σχεδίων, οι οποίοι προβλέπονται από το σχεδιασμό και νοούνται ως χώροι για τη δημιουργία πνευμόνων πρασίνου και αναψυχής, με στόχο τη διατήρηση του φυσικού περιβάλλοντος. Στις περιοχές αυτές επιτρέπονται λειτουργίες και δραστηριότητες ήπιας αναψυχής, κοινωφελείς λειτουργίες και εγκαταστάσεις αστικών υποδομών, υπό την προϋπόθεση ότι προβλέπονται από το σχεδιασμό.
5. Τα κοινόχρηστα πράγματα κατά κανόνα είναι «εκτός συναλλαγής» δηλαδή δικαιοπραξίες μεταβίβασης, άνευ ετέρου, είναι άκυρες.
6. ΕΠΙΤΡΕΠΟΝΤΑΙ ΟΜΩΣ ΓΕΝΙΚΑ ΕΝΝΟΜΕΣ ΣΧΕΣΕΙΣ, εφόσον αυτές συμβιβάζονται με τον προορισμό των κοινοχρήστων χώρων και χώρων αστικού πρασίνου, δεν αναστέλλουν τον δημόσιο προορισμό τους και προστατεύουν τους όρους της περιβαλλοντικής σημασίας τους, που είναι προστασία της προσωπικότητας των δημοτών(Γεωργιάδη-Σταθόπουλου, Εισαγ.Παρατηρήσεις στα άρθρα 966-971 ΑΚ).
7. Εφαρμογής δύναται να τύχει και το άρθρο 970 ΑΚ για την απόκτηση ιδιωτικών δικαιωμάτων σε κοινόχρηστα πράγματα.
8. Για το λόγο αυτό άλλωστε ήδη από τη νομολογία των πολιτικών δικαστηρίων και από ολόκληρη τη φιλοσοφία του νόμου 4269/14, μελέτες και επιστημονικές εισηγήσεις, έχουν διαμορφωθεί αρχές και όροι, τους οποίους οι ιδιώτες πρέπει να τηρούν ρητά, όταν τους παραχωρείται η χρήση τέτοιων κοινόχρηστων χώρων έναντι τιμήματος.

Οι αναφορές της θεωρίας και της (πολεοδομικής) νομοθεσίας και νομολογίας στις έννοιες «δημόσιος χώρος», «ελεύθερος χώρος», «κοινόχρηστος χώρος», «κοινόχρηστοι πράσινο», «αστικό πράσινο», «αστικός υπαίθριος χώρος», χωρίς ιδιαίτερη έμφαση στις μεταξύ τους διακρίσεις, αναδεικνύει τη νοηματική τους συνάφεια, που συχνά οδηγεί στην εσφαλμένη ταύτισή τους στην πράξη. Όπως προκύπτει, οι έννοιες αυτές αντιμετωπίζονται συχνά ως ταυτόσημες, προκειμένου να χαρακτηρίσουν κάθε ανοικτό δημόσιο χώρο, στον οποίο οι πολίτες έχουν ακώλυτη πρόσβαση ή και εν γένει κάθε έκταση χωρίς κτίσμα. Σημαντικό βήμα προς την κατεύθυνση της αποτελεσματικής προστασίας των ελεύθερων χώρων αποτελεί η εννοιολογική αποσαφήνιση των ειδικότερων διακρίσεων τους και του περιεχομένου τους, όπως οι έννοιες αυτές απαντώνται στην πολεοδομική θεωρία και πράξη, προκειμένου περαιτέρω να διερευνηθεί το καθεστώς διαχείρισής τους.

Περαιτέρω:

1. Σύμφωνα με το άρθρο 73 παρ. 1 εδ. Β στοιχ. i, ii, iii, με την επιφύλαξη και του άρθρου 83 του Ν. 3852/2010 «ΚΑΛΛΙΚΡΑΤΗΣ» στους Δήμους άνω των δέκα χιλιάδων (10.000) κατοίκων, λειτουργεί ΕΠΙΤΡΟΠΗ ΠΟΙΟΤΗΤΑΣ ΖΩΗΣ, όργανο το οποίο είναι αποφασιστικό και εισηγητικό, άσκησης των σχετικών µε την ποιότητα ζωής, τη χωροταξία, την πολεοδοµία και την προστασία του περιβάλλοντος αρµοδιοτήτων του δήµου.
2. Συγκεκριμένα κατά τα ανωτέρω: εισηγείται στο δημοτικό συμβούλιο: α)θέματα καθορισμού χρήσεων γης, β)θέματα ρυθμιστικών σχεδίων προγραμματισμού εφαρμογής ρυθμιστικών σχεδίων, οικιστικής οργάνωσης ανοικτών πόλεων, εφαρμογής Γενικού Πολεοδομικού Σχεδίου (Γ.Π.Σ.), πολεοδομικών μελετών, ανάπλασης περιοχών, πολεοδομικών επεμβάσεων, χρηματοδότησης προγραμμάτων ανάπλασης, ανασυγκρότησης υποβαθμισμένων περιοχών, πολεοδομικής αναμόρφωσης προβληματικών περιοχών, αποζημίωσης ρυμοτομούμενων, πολεοδομικών ρυθμίσεων, εισφοράς σε γη ή σε χρήμα περιοχών ειδικά ρυθμιζόμενης πολεοδόμησης (Π.Ε.Ρ.ΠΟ.) και έγκρισης πολεοδομικών μελετών, γ)τη λήψη αποφάσεων για θέματα προστασίας του περιβάλλοντος.
3. Επίσης σύμφωνα με την παρ. 4 του ιδίου ως άνω άρθρου Η επιτροπή ποιότητας ζωής με ειδική απόφαση που λαμβάνεται με την απόλυτη πλειοψηφία των μελών της μπορεί να παραπέμπει συγκεκριμένο θέμα της αρμοδιότητάς της στο δημοτικό συμβούλιο για τη λήψη απόφασης, εφόσον κρίνει ότι αυτό επιβάλλεται από την ιδιαίτερη σοβαρότητά του.
4. Σύμφωνα με το άρθρο 72 παρ. 1 εδ. θ΄ και ια΄ του Ν. 3852/2010 «ΚΑΛΛΙΚΡΑΤΗΣ» στους Δήμους λειτουργεί και ΟΙΚΟΝΟΜΙΚΗ ΕΠΙΤΡΟΠΗ.
5. Η οικονομική επιτροπή είναι όργανο παρακολούθησης και ελέγχου της οικονομικής λειτουργίας του δήμου.
6. Ειδικότερα και κατά τα ανωτέρω εδάφια:
7. εισηγείται στο δημοτικό συμβούλιο ετήσιο σχέδιο διαχείρισης και αξιοποίησης της περιουσίας του δήμου. Παρακολουθεί την υλοποίηση του εν λόγω σχεδίου και ενημερώνει το δημοτικό συμβούλιο.
8. Εισηγείται στο δημοτικό συμβούλιο τα σχέδια κανονιστικών αποφάσεων του δήμου, με την επιφύλαξη των διατάξεων του άρθρου 73 παρ. 1Β v και παρακολουθεί την υλοποίησή τους. Πιο αναλυτικά και σύμφωνα με το άρθρο 79 παρ. 1 εδ. α3) Κ.Δ.Κ. θα πρέπει να λαμβάνει υπόψη της, για όποιο θέμα εισηγείται στο δημοτικό συμβούλιο, την τήρηση της καθαριότητας σε κοινόχρηστους και ιδιωτικούς υπαίθριους χώρους της εδαφικής τους περιφέρειας και γενικότερα για την αναβάθμιση της αισθητικής των πόλεων και των οικισμών, λαμβάνοντας υπόψη ιδιαίτερα τη διατήρηση και ανάδειξη των παραδοσιακών, ιστορικών και τουριστικών περιοχών.
9. Ακόμη με το άρθρο 79 παρ. 1 εδ. δ2΄Κ.Δ.Κ για τη χρήση των αλσών και των κήπων, των πλατειών, των παιδικών χαρών και των λοιπών κοινόχρηστων χώρων.
10. Ακόμη με το άρθρο 79 παρ. 1 εδ. στ΄Κ.Δ.Κ. προσδιορίζουν τους όρους και τις προϋποθέσεις για την εγκατάσταση και λειτουργία καταστημάτων, επιχειρήσεων και ψυχαγωγικών δραστηριοτήτων, για τη χορήγηση της άδειας των οποίων είναι αρμόδιοι, λαμβάνοντας υπόψη τις σχετικές διατάξεις για την προστασία του περιβάλλοντος, του αιγιαλού και της παραλίας, της δασικής νομοθεσίας, για την πυροπροστασία για τους αρχαιολογικούς και ιστορικούς τόπου, τις διατάξεις του γενικού πολεοδομικού σχεδίου (Γ.Π.Σ.), του οικοδομικού κανονισμού και τους γενικούς όρους που προβλέπονται από τις σχετικές υγειονομικές διατάξεις.
11. Εφόσον σύμφωνα με τη νομοθεσία και με το έγγραφο της Διεύθυνσης Δόμησης Τμήμα Πολεοδομικών και Χωροταξικών εφαρμογών με αριθμό πρωτοκόλλου \*\*\*\*\*/09-06-2015 ρητά αναφέρεται ότι η υπηρεσία, δεν διαθέτει στοιχεία για τον προσδιορισμό χρήσης ή χαρακτηρισμού του χώρου για μορφές ανάπτυξης και λειτουργίας ήπιας μορφής δραστηριοτήτων, κατ’ αρχήν θα έπρεπε να τηρηθεί η ανωτέρω διαδικασία, δια μέσω των αρμοδίων επιτροπών και την πιθανή απόφαση και του δημοτικού συμβουλίου του δήμου Ξάνθης, έτσι ώστε ο χώρος να χαρακτηριστεί με κανονιστική πράξη και εν συνεχεία να διατίθεται ή να χρησιμοποιείται κατά τρόπο τέτοιο που να εκπληρώνει τη φιλική προς το περιβάλλον και τους δημότες χρήση του.
12. Σύμφωνα με όσα εξετέθησαν στην αρχή της παρούσας ο Δήμος κατά το άρθρο 967 ΑΚ καθώς και με το ΓΠΣ με το χαρακτηρισμό της περιοχής ως αστικό πράσινο- ελεύθεροι κοινόχρηστοι χώροι, και σύμφωνα με το άρθρο 192 παρ. 1 Κ.Δ.Κ. και τις διατάξεις του Π.Δ. 270/81 κατ’ αρχήν η εκμίσθωση ακινήτων του Δήμου γίνεται με δημοπρασία.
13. Καθορισμός των όρων, και προϋποθέσεων, της διαδικασίας, των δικαιολογητικών, και κάθε άλλης αναγκαίας λεπτομέρειας για τη χορήγηση και την ανάκληση των αδειών ίδρυσης και λειτουργίας παιδότοπων της Κοινής Υπουργικής Απόφασης 36873/2007 Β΄1364) των Υπουργού Εσωτερικών, Δημόσιας Διοίκησης και Αποκέντρωσης- Ανάπτυξης- Υγείας και Κοινωνικής Αλληλεγγύης , Εγκύκλιος: 72 Αθήνα, 27/11/2007Αρ. Πρωτ.: οικ.66287, προκρίνει κυρίως την ασφάλεια κατά την ψυχαγωγία των νηπίων και παιδιών μέχρι δέκα ετών.

􀂾

1. Σύμφωνα με την ΥΑ 36873/2007 χορήγηση και ανάκληση των αδειών ίδρυσης και λειτουργίας παιδότοπων κατά το άρθρο 1 ως παιδότοπος ορίζεται ο οριοθετημένος μη κοινόχρηστος χώρος στον οποίο παρέχεται αποκλειστικά ψυχαγωγία, σε νήπια και παιδιά, μέχρι δέκα ετών, παρουσία συνοδών, υπό την επίβλεψη προσωπικού.
2. Για την οριοθέτηση του χώρου ως μη κοινόχρηστου, εάν, και με την προϋπόθεση, ότι θα τηρηθούν οι νόμιμες διαδικασίες, εκμίσθωσής του, προηγείται χρονικά από το στάδιο της χορήγησης άδειας λειτουργίας της επιχείρησης, τους όρους και προϋποθέσεις και τα μέτρα ασφαλείας που πρέπει ρητά και δεσμευτικά να ακολουθεί η επιχείρηση και για τα οποία ο Νόμος είναι ιδιαίτερα ευαίσθητος και αυστηρός για την ασφάλεια των παιδιών και νηπίων.
3. Η Υπηρεσία ενήργησε λαμβάνοντας υπόψη α)την από 26-7-2010 αρ.πρωτ. \*\*\*\*\* γνωμοδότηση της Νομικής Υπηρεσίας του Δήμου Ξάνθης, πρέπει όμως να επισημανθεί ότι το αίτημα τότε, αφορούσε την παραχώρηση κατά χρήση για τη δημιουργία αθλητικών εγκαταστάσεων για παιδιά και επ’ αυτού η γνωμοδότηση έκρινε αρνητικά και β)την από 10-7-2015 αρ.πρωτ. \*\*\*\*\* γνωμοδότηση της Νομικής Υπηρεσίας του Δήμου Ξάνθης, σύμφωνα με την οποία γνωμοδότησε ότι εφαρμογής τυγχάνει ο Ν. 1080/80, επίσης γνωμοδότησε ότι ο Νόμος δεν επιτρέπει τη λειτουργία παιδότοπου σε κοινόχρηστο χώρο.
4. Επειδή προκύπτει και από το έγγραφο της Διεύθυνσης Δόμησης Τμήμα Πολεοδομικών και Χωροταξικών εφαρμογών με αριθμό πρωτοκόλλου \*\*\*\*\*\*\* ότι δεν έχει εκδοθεί κανονιστική πράξη για τον προσδιορισμό χρήσης ή χαρακτηρισμού του χώρου για μορφές ανάπτυξης και λειτουργίας ήπιας μορφής δραστηριοτήτων, του τρόπου εκμετάλλευσης αυτών κ.λ.π.
5. Σκόπιμο θα ήταν, εντός της διακριτική ευχέρειας της υπηρεσίας, να προωθήσει το αίτημα στις αρμόδιες επιτροπές του Δήμου για τη λήψη απόφασης εντός των πλαισίων των αρμοδιοτήτων τους, όπως προβλέπεται από τον Ν. 3852/10, για την επίλυση του προβλήματος που έχει δημιουργηθεί, από την λειτουργία της εν λόγω επιχείρησης, της καταγγέλλουσας, στην συγκεκριμένη περιοχή.

Ξάνθη 21 Αυγούστου 2015

Η ΣΥΜΠΑΡΑΣΤΑΤΗΣ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ